Liberalisme sosial

Liberalisme sosial (juga dikenal sebagai liberalisme moden di Amerika Syarikat)Donald E. Pease, Robyn Wiegman (eds.), The Futures of American Studies, Duke University Press, 2002, p. 518. adalah ideologi politik dan bentuk liberalisme yang menyokong suatu pasaran ekonomi dan pengembangan awam dan hak-hak politik serta peranan kerajaan atau pemerintah menangani isu-isu sosioekonomi seperti kemiskinan, kesihatan dan pendidikan. Dalam fahaman ini, sesebuah masyarakat baik ditakrifkan sebagai dalam berkeadaan harmoni dengan kebebasan individu.The history of European liberalism (1959), Guido De Ruggiero, pp. 155–157 Dasar-dasar dalam fahaman ini telah banyak dipakai dalam banyak dunia kapitalis, terutama berikutan tamatnya Perang Dunia Kedua.Fauks, Keith. Political Sociology: A Critical Introduction. Edinburgh University Press, 1999, m/s 73 Idea dan parti liberalisme sosial berkecenderungan ke arah sentris ataupun berhaluan kiri. Golongan yang mendokong fahaman ini melihat diri mereka berada dalam kedudukan tengah-tengah antara demokrasi sosial dan liberalisme klasikal.

Istilah "sosial liberalisme" digunakan untuk membezakannya dari liberalisme klasik yang dikuasai pemikiran ekonomi dan politik berikutan pencabangannya di luar bidamg tersebut sejak atau sekitar Zaman Meleset.

Dalam konteks dunia politik Amerika Syarikat, istilah "liberal[isme] sosial" merujuk kepada pendirian yang progresif pada isu-isu politik tertentu seperti pengguguran, perkahwinan sama jantina atau pengawalan penggunaan senjata lalu sebagai lawan kepada golongan yang berfahaman "konservatif sosial"; aspek "liberal" atau "konservatif" boleh menyentuh dasar-dasar fiskal.

 Nota 

 Pautan luar 


Kategori:Liberalisme
Kategori:Budaya politik
Kategori:Ideologi politik
Kategori:Falsafah sosial
Kategori:Dasar sosial